**בין הגלוי לנסתר**

שסע נפער, מגלה את שהוסתר, משנה מהיסוד את מבנה הדברים, מביא לחיבורים חדשים. בעקבות חשיפה של סוד משפחתי אני בוחנת מהויות של הדחקה, הסתרה וחשיפה, העומדות בבסיסם של סודות אפלים. אלו מובילות אותי לבחון את היחס בין מציאות, תודעה, נרטיב ובדיה.

דרך האמנות אני מחפשת חיבור והמשכיות, אפשרויות של הרכבה וצמיחה מתוך השתהות במרווח. אני אוספת חומרים מהטבע ומתרבות הצריכה והבנייה, פועלת עם ובתוך ה'יש', במינימום מניפולציה. מתוך המקומות המנותקים אני חותרת לאיזון החלקיות, ואוחדת את החלקים לשלם בצילום וברישום, דרך היטל הצל. ממשות הזיכרון והתודעה, ומוצקות התפיסה נבחנות מחדש.